მარიო კემპესი
მარიო ალბერტო კემპესი (ესპ. Mario Alberto Kempes; დ. 15 ივლისი, 1954, ბელ-ვილიე, არგენტინა) — არგენტინელი ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში. 1978 წელს ფრანგულ გაზეთ Onze Mondial-ისგან გადაეცა ევროპის საუკეთესო ფეხბურთელისთვის დაწესებული ჯილდო — Onze d'Or. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 98-ე ადგილზე დასახელდა.